16. ΒΑΣΙΛΙΚΟΝ ΔΙΑΤΑΓΜΑ της 30 Δεκ. 1955/26 Ιαν. 1956 Περί της νοσοκομειακής περιθάλψεως των μελών των οικογενειών των τακτικών Δημοσίων Διοικητικών Υπαλλήλων. Έχοντες υπ' όψει:α)τας διατάξεις του άρθρ.85 του Νόμ.1811/1951 "περί Κώδικος καταστάσεως των δημοσίων διοικητικών υπαλλήλων", β)την υπ' αριθ.517/1955 γνωμοδότησιν του Ανωτάτου Συμβουλίου Δημοσίων Υπηρεσιών και γ)την υπ' αριθ.793/1955 γνώμην του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Το Δημόσιον υποχρεούται εις την παροχήν νοσοκομειακής περιθάλψεως εις τα κάτωθι μέλη της οικογενείας των τακτικών Δημοσίων διοικητικών υπαλλήλων. α)εις την σύζυγον β)εις τα άγαμα ανήλικα τέκνα γ)εις τον άπορον πατέρα και την άπορον μητέρα εφ' όσον ούτοι αποδεδειγμένως συντηρούνται υπό του υπαλλήλου "δ)Εις τας αγάμους απόρους αδελφάς τας αποδεδειγμένως συντηρουμένας υπό του υπαλλήλου". Η περίπτ.δ' προσετέθη δια του άρθρ.1 Β.Δ.21/26 Μαρτ. 1956. "ε)Εις τα άγαμα ενήλικα θήλεα τέκνα του υπαλλήλου". Η περίπτ.ε' προσετέθη δια του Β.Δ. 25 Ιουν./10 Ιουλ. 1957. 2.Της κατά την προηγουμένην παράγραφον νοσοκομειακής περιθάλψεως δεν δικαιούνται τα μέλη της οικογενείας του υπαλλήλου τα δικαιούμενα περιθάλψεως εις βάρος του Ιδρύματος των Κοινωνικών Ασφαλίσεων ή ετέρου Ασφαλιστικού Ταμείου ή Οργανισμού. "3.Η νοσοκομειακή περίθαλψις των αποδεδειγμένως υπό του υπαλλήλου συντηρουμένων μελών της πατρικής αυτού οικογενείας (γονέων και αγάμων αδελφών) παρέχεται, εφ' όσον οι εκ πάσης πηγής μηνιαίοι εις χρήμα πρόσοδοι εκάστου τούτων δεν υπερβαίνουσι τας δρχ. 1.500. 4.Ως νοσοκομειακή περίθαλψις λογίζεται και η εις τα εξωτερικά ιατρεία νοσηλευτικών ιδρυμάτων Δημοσίου ή Ιδιωτικού Δικαίου αγαθοεργού πρωτοβουλίας ειδική αντικαρκινική θεραπεία". Αι παρ.3 και 4 προσετέθησαν δια του Β.Δ. 25 Ιουν./10 Ιουλ. 1957. Σελ. 420(β) 96-46 Άρθρ.2.-1.Τα εν τω προηγουμένω άρθρω μέλη των οικογενειών των τακτικών Δημοσίων Διοικητικών Υπαλλήλων, εισάγονται προς νοσηλείαν εις τα Δημόσια Νοσηλευτικά Ιδρύματα και τα Νοσοκομεία και Θεραπευτήρια τα λειτουργούντα υπό μορφήν Ιδρύματος Ιδιωτικού Δικαίου. "Κατ' εξαίρεσιν επιτρέπεται η εισαγωγή εις ιδιωτικήν κλινικήν εφ' όσον βεβαιούται ότι δεν διατίθεται κλίνη εις τα εν τω προηγουμένω εδαφίω νοσοκομεία, ή εν περιπτώσει επειγούσης ανάγκης διαπιστουμένης υπό του ιατρού της υπηρεσίας ή του νομιάτρου". Η εντός « » περίοδος αντικατεστάθη ως άνω δια του άρθρ.2 Β.Δ. της 21/26 Μαρτ. 1956. 2."Η δαπάνη της νοσοκομειακής περιθάλψεως εις τα Δημόσια Νοσηλευτικά Ιδρύματα βαρύνει εξ ολοκλήρου το Δημόσιον, εις τα Νοσηλευτικά Ιδρύματα Ιδιωτικού Δικαίου αγαθοεργού πρωτοβουλίας κατά τα τέσσαρα πέμπτα το Δημόσιον και κατά το έν πέμπτον τον υπάλληλον και εις τας ιδιωτικάς κλινικάς κατά τα δύο τρίτα το Δημόσιον και κατά το έν τρίτον τον υπάλληλον. 3.Η νοσηλεία των μελών της οικογενείας του προσωπικού της Γ' κατηγορίας ενεργείται εις κλίνας της Γ' θέσεως, των μέχρι και του 6ου βαθμού ή των τούτοις ισομίσθων υπαλλήλων των Α' και Β' κατηγοριών εις κλίνας της Ββ θέσεως, των από του 5ου μέχρι του 2ου βαθμού και των τούτοις ισομίσθων εις κλίνας Βας θέσεως και των ανωτάτων υπαλλήλων εις κλίνας της Α' θέσεως". Αι παρ.2 και 3 αντικατεστάθησαν ως άνω δια του άρθρ.2 Β.Δ. της 21/26 Μαρτ. 1956. 2.Ζ.η.16 Ιατροφαρμακευτική-Νοσοκομειακή Περίθαλψη-Έξοδα κηδείας Άρθρ.3.-Η κατά τας διατάξεις του παρόντος Β.Δ/τος νοσηλεία των μελών των οικογενειών των δημοσίων διοικητικών υπαλλήλων δεν δύναται να υπερβή τον συνεχή μήνα, προκειμένου δε περί πασχόντων υπό πνευμονικής φυματιώσεως εν ενεργεία, υπό φυματιώσεως της σπονδυλικής στήλης και των μεγάλων αρθρώσεων των κάτω άκρων, εκ νευροψυχικών παθήσεων και υπό καρκίνου το τρίμηνον, εντός διετίας. Παράτασις της νοσηλείας επιτρέπεται μέχρις ορίου ίσου προς το εν τω προηγουμένω εδαφίω οριζόμενον. Εις περίπτωσιν παρατάσεως της νοσηλείας νοσηλευομένου εις Νοσηλευτικά Ιδρύματα ιδιωτικού δικαίου και ιδιωτικάς κλινικάς, εξαιρέσει των νοσηλευομένων εις το Δρομοκαΐτειον Ψυχιατρείον και το Αντικαρκινικόν Ινστιτούτον, ο υπάλληλος επιβαρύνεται με το ήμισυ των νοσηλείων. Επί περιπτώσεων λοιμωδών νοσημάτων, η νοσηλεία εις τα ειδικά δια τας νόσους ταύτας Νοσοκομεία δεν υπόκειται εις χρονικόν όριον εφ' όσον ενεργείται εις Νοσηλευτικά Ιδρύματα Δημοσίου Δικαίου. Άρθρ.4.-1.Η ανάγκη της εν Νοσοκομείω νοσηλείας του μέλους της οικογενείας του υπαλλήλου, διαπιστούται υπό του Διευθυντού της οικείας Κλινικής του Νοσοκομείου εις ο εισάγεται προς νοσηλείαν, όστις γνωματεύει περί του είδους της παθήσεως, και του πιθανώς απαιτηθησομένου προς θεραπείαν χρόνου. Δια τους εισαγομένους εις ιδιωτικάς κλινικάς γνωματεύει περί της ανάγκης της νοσηλείας, του μέλους της οικογενείας του υπαλλήλου η Υγειονομική Επιτροπή της παρ.1 του άρθρ.11 του Νόμ.1811/1951. 2.Η εισαγωγή του ασθενούντος μέλους της οικογενείας του υπαλλήλου εις τα εν άρθρ.2 του παρόντος Νοσηλευτικά Ιδρύματα και Κλινικάς ενεργείται εν μεν τη περιφερεία της τέως Διοικήσεως Πρωτευούσης δι' αποφάσεως του αρμοδίου Υπουργού, εις δε τας λοιπάς περιφερείας του οικείου Νομάρχου, εκδιδομένης πάντοτε μετά την κατά την παρ.1 του παρόντος άρθρου διαπίστωσιν της σοβαρότητος της νόσου και της ανάγκης νοσηλείας του ασθενούντος. 3.Η εν άρθρ.3 του παρόντος παράτασις της νοσηλείας ενεργείται εν μεν τη περιφερεία της τέως Διοικήσεως Πρωτευούσης δι' αποφάσεως του οικείου Υπουργού, εν δε ταις Επαρχίαις δι' αποφάσεως του οικείου Νομάρχου εκδιδομένης εις αμφοτέρας τας περιπτώσεις μετ' απόφασιν του Διοικητικού Συμβουλίου του Νοσηλευτικού Ιδρύματος εις ο νοσηλεύεται το μέλος της οικογενείας του υπαλλήλου και γνωμάτευσιν των εν παρ.1 του παρόντος άρθρου οργάνων περί της ανάγκης της παρατάσεως της νοσηλείας. 4.Ο προς τον δημόσιον υπάλληλον βαθμός συγγενείας ασθενούντων μελών της οικογενείας αυτού, η οικογενειακή κατάστασις και η ηλικία αυτών, ως και το πραγματικόν γεγονός ότι τα μέλη της οικογενείας αυτού συντηρούνται υπό τούτου, αποδεικνύεται εν μεν τη περιφερεία της τέως Διοικήσεως Πρωτευούσης δι' υπευθύνου βεβαιώσεως της υπηρεσίας Διοικητικού εις ην οργανικώς ανήκει ο υπάλληλος, εις δε τας λοιπάς περιφερείας δι' υπευθύνου βεβαιώσεως του Προϊσταμένου Διοικητικού της Νομαρχίας. Άρθρ.5.-1.Αι κατά τας διατάξεις του παρόντος βαρύνουσαι το Δημόσιον δαπάναι αναγνωρίζονται βάσει καταστάσεων του Νοσηλευτικού Ιδρύματος οίτινες διαλαμβάνουσι τον χρόνον της νοσηλείας του μέλους της οικογενείας του υπαλλήλου και το αντιστοιχούν εις τούτο ποσόν νοσηλείας. Προκειμένου περί των ιδιωτικών κλινικών υποβάλλεται ένορκος βεβαίωσις του Διευθυντού της κλινικής περί του χρόνου και των εξόδων νοσηλείας. 2.Η κατά την παρ.2 του άρθρ.2 του παρόντος βαρύνουσα τον υπάλληλον δαπάνη νοσηλείας καταβάλλεται υπ' αυτού απ' ευθείας εις το δικαιούχον ιδιωτικού δικαίου Νοσηλευτικόν Ίδρυμα ή κλινικήν συμφώνως προς τα υπό του Κανονισμού αυτών οριζόμενα. Άρθρ.6.-Εντός τριμήνου από της ισχύος του παρόντος Β.Δ/τος υποχρεούνται άπαντες οι τακτικοί δημόσιοι υπάλληλοι να υποβάλωσιν υπεύθυνον δήλωσιν εις το Τμήμα Προσωπικού της Υπηρεσίας εις ην ανήκουσι περί των προστατευομένων μελών της οικογενείας των των δικαιουμένων κατά τας διατάξεις του παρόντος νοσηλείας εις βάρος του Δημοσίου. Ομοίως υποχρεούνται καθ' έκαστον έτος όπως υποβάλλωσι τοιαύτην δήλωσιν, εφ' όσον εν τω μεταξύ επήλθε μεταβολή εις τα υπό του υπαλλήλου συντηρούμενα μέλη της οικογενείας του. Ο Πρόεδρος του Υπουργικού Συμβουλίου θέλει δημοσιεύσει και εκτελέσει το παρόν Δ/μα. (Αντί της σελ. 420,01(α) Σελ. 420,01(β) 127-47 Ιατροφαρμακευτική-Νοσοκομειακή Περίθαλψη-Έξοδα κηδείας 2.Ζ.η.16 